அனிமேஷன் என்பது கற்பனை சார்ந்தது. கற்பனை சிறகை எல்லை தாண்டி பறக்க விட்டால்தான் இந்தத் துறையில் சாதிக்க முடியும் என்பது அமனின் கருத்து. தற்போது டேராடூன் பள்ளியில் 11 ஆம் வகுப்பு படித்துக் கொண்டிருக்கும் அமன் பள்ளிப் படிப்பை முடித்த பிறகு வெளிநாடு சென்று இதேத் துறையில் புதிய தொழில்நுட்பங்ககளை கற்றுக் கொள்ள வேண்டும் என்பதுதான் திட்டமாம். அதே போன்று பாலிவுட், ஹாலிவுட் படங்களுக்கு அனிமேஷன் படங்களை தயாரித்து வழங்கும் ஸ்டுடியோ ஒன்றையும் நிறுவ வேண்டும் என்கிற கனவையும் மனதில் வைத்திருக்கிறார். இது மட்டுமல்ல, அமெரிக்கா, சீனா, ஜப்பான் போன்ற மற்ற நாட்டினர் இந்தியா வந்து சிறந்த தொழில்நுட்பத்தை கற்றுச் செல்லும் நாட்களை உருவாக்குவதுதான் அமனின் ஆசையாம்.!